鄺俊宇

鄺俊宇，花名「鄺神」、「逗號先生」，係香港立法會嘅區議會功能界別前任議員、元朗區議會前任議員，亦係民主黨成員。

佢本身亦係一位作家，成名小說作品有《愛你，若只如初見》等等。

遇襲
2019年9月24號朝早，鄺俊宇喺天水圍俾三個人打傷。

關注議題 
喺從政期間，佢除咗關注民主政制，爭取普選外，佢亦花咗唔少時間關注動物議題。

事件

關注動物權益被屈穎妍雙重標準針對 
喺2017年10月，觀塘一間藥房有貓被指襲擊一名內地遊客，從而引起網上討論，仲有鄺俊宇同民建聯立法會議員劉國勳嘅跟進。不過，屈穎妍就曾經撰寫專欄文章，叫人唔好考慮事情對錯，然後又批評鄺俊宇由元朗踩過去唔係自己選區嘅觀塘，話佢鼓勵社會唔守法，仲話「大家可以愛心爆棚，但請別借愛心之名推倒法治」。不過，鄺俊宇同劉國勳其實都唔係地區直選議員，觀塘對於佢哋都唔算係直接負責嘅選區，但屈穎妍對於劉國勳由北區踩過去觀塘，就從未作出批評。呢件事後嚟亦一啲學者引述，批評屈穎妍所作所為導致香港社會兩極化。

被取消區議員資格
2021年10月21號，佢喺2021年香港區議員宣誓入面，同黨友黃偉賢、伍軒宏、黎寶華被裁定宣誓無效，即時冇咗區議會議席。

類:前香港立法會議員
類:前元朗區議員
香港民主黨員
俊宇
香港作家